Condorcetkrateret ligger sydøst for Mare Crisium. Nordøst for Condorcet ligger Hansen- og Alhazenkraterne.  Karakteristika Condorcets ydre rand er eroderet og har en lavning langs den nordlige væg, og satellitkrateret "Condorcet Y" ligger over den nordvestlige rand.. Kraterbunden er dækket af et nyere lag, som har resulteret i, at den er jævn og næsten uden særlige træk, og der er kun få småkratere i overfladen. Bunden har et stort mørkt område i den vestlige halvdel, mens resten har nogenlunde samme albedo som det omgivende terræn.